دکتر صادق نجفی تبریزین مختلف منطقه شهردارلاری ایله گوروشده بو مسئله یه توخوناراق آرتیردی: تبریز بلدیه سی اوزونون معلوم ماموریت لری ایله برابر شهرین مدنی و توریستی مدیریتینه ده داخیل اولماقلا اولکه ده بلدیه لرین چالیشمالاری قارشیسینا یئنی پنجره لر و موقع لر آچیبدیر.
تبریز بلدیه رئیسی «تبریز2018»ین بوتون قصورلارینی بلدیه یه نیسبت وئریله جه یینی دئیه رک آرتیردی: تاسفله بویوک شهرلرین چتین لیک و معضل لری و محدودلاندیران قانونلارین اولماسی، بلدیه لرین گلیرلرینی جدی درجه ده آزالدیب دیر.
دکتر صادق نجفی، شهرداری دن اولان انتظارلارین دوغرو یادا یانلیش اولدوغونا باخمایاراق ایندیکی دورومدا بوتون گوجوموزله شرقی آذربایجانین عالی مقاملارینین یانیندا تبریز و شرقی آذربایجانین توسعه و یوکسلمه سینه کومک اوچون هر زامان حاضیریق.
azb_Arab azb_Arab azb_Arab